*Megszidták, és ezt mondták: „Te vagy az ő tanítványa, mi a Mózes tanítványai vagyunk.   
(Jn 9,28)*

Szomorú, de egyértelmű, hogy az egész faggatózás nem Jézus mellett, hanem Ő ellene irányult. Mózes tanítványaként a törvénynek való megfelelés volt a cél. Jézus azért jött, hogy betöltse a törvényt és valódi szabadságot hozzon. Ebbe a valódi szabadságba bele tartozik a vakságtól való megszabadulás is. Ez az ember ezt élte át. Találkozott Jézussal és élete gyökeresen megváltozott, szabad lett a korábbi egészségügyi köteléktől is. Átélte a találkozás valóságát.

Úgy olvassuk, megszidták. De sem a látását sem az örömét ez nem vette el. Életében először lát!

Jézus így tevékenykedik. Maradandó módon megajándékoz.

Jézus követése nem a törvény betűjének megtartásán alapul, hanem a Vele való kapcsolaton. Ez a kapcsolat magával hozza a törvény betöltését is. Ma is megtapasztalható! *Vadon Gyula*